Vyhlásenie predkladateľa
Návrh nariadenia vlády Slovenskej republiky, ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky v sektore včelárstva sa predkladá s rozpormi s Asociáciou zamestnávateľských zväzov a združení Slovenskej republiky a Slovenskou poľnohospodárskou a potravinárskou komorou. Rozporové konanie sa uskutočnilo dňa 15. júna 2026. 
Asociácia zamestnávateľských zväzov a združení Slovenskej republiky
	§ 5 ods. 1 písm. a)
Navrhujeme znížiť účasť na prednáške na minimálne 20 včelárov.
Odôvodnenie: Účasť najmenej 100 včelárov považujeme za nesplniteľné a diskriminačné pre väčšinu ZO. Veľká časť vzdelávania včelárov na vidieku je založená na prednáškach, ktoré vykonávajú schválení odborníci z oblasti včelárstva. Je to jediná možnosť, aby si aj málo početné ZO mohli načerpať nové vedomosti. Je nutné ponechať prednášky v starom režime, t. j. na 50 včelárov ZO 1 prednáška, max. 3 prednášky na ZO v trvaný 2 vyučovacích hodín 2 x 45 min. Zmeny v liečení včelstiev v posune na obdobie po slnovrate sú jednou s najdôležitejším úloh súčasnosti. To môže znevýhodniť kvalitné odborné regionálne podujatia. Odborné podujatia nemusia byť len masové. Prednáška v rozsahu min 6 hodín odporuje pedagogickým a didaktickým zásadám.
	Vzhľadom na počet včelárov na Slovensku (asi 24 400) a na efektívne vynakladanie finančných prostriedkov v rámci daného podopatrenia, je počet 100 včelárov vzhľadom možnosť hybridnej formy alebo online formy vzdelávania adekvátny. V nadväznosti na rozporové konanie zo dňa 15.6.2026 bol počet včelárov upravený na 50, počet vyučovacích hodín na 2 a maximálna suma podpory pri vykonaní podopatrenia znížená na 300 eur. Rozpor v časti neakceptovania pripomienky trvá.

	§ 5 ods. 1 písm. b)
Navrhujeme doplniť krúžky pre deti.
Odôvodnenie: V predmetnej úprave nariadenia vlády chýbajú krúžky pre deti, ktoré boli a sú úspešné aj z medzinárodného hľadiska a podieľajú sa na výchove detí. Dôkazom sú popredné miesta v celosvetových súťažiach mladých včelárov IMYB. Slovensko bolo zakladajúcim členom IMYB a organizátorom týchto stretnutí v roku 2015 a 2019 na škole v Banskej Bystrici. Ďalším druhom krúžkov sú krúžky pre dospelých, ktoré je potrebné vyšpecifikovať mentorským krúžkami pre začínajúcich včelárov po dobu 2 rokov.
	Vzdelávanie detí a zvyšovanie povedomia o včelárstve považuje predkladateľ za dôležité. Avšak v poslednom podpornom  roku sa návrh zameriava hlavne na cielenú podporu pre aktívnych včelárov. Podstatné vzdelávacie aktivity zostanú zachované a ich úroveň sa zvýši (podporou napr. zahraničných lektorov - preplatenie tlmočníkov na vzdelávacích aktivitách).

	§ 5 ods. 2 písm. a) bod 6
Navrhujeme ponechať aj alternatívu 4 % z hodnoty spracovanej agendy, ak súčin úkonov za 25 eur bude nižší ako predmetné 4 %.
Odôvodnenie: 25 eur za administratívny úkon je kontraproduktívne z hľadiska využívania trvalej pracovnej sily na administráciu vo vedení zväzov .
	Navrhovaná právna úprava jasne ustanovuje odmenu schválenému žiadateľovi za každú administrovanú žiadosť konečného prijímateľa podpory – včelára. Je reakciou na audit EK z roku 2025, kedy SR hrozilo vracanie finančných prostriedkov za nesprávne nastavený systém vyplácania finančných prostriedkov na toto podopatrenie. 

	§ 5 ods. 10
Bezodplatné vydávanie časopisu navrhujeme nahradiť s podporou 90 %.
Odôvodnenie: Vydávanie časopisov je nákladovo závislé aj na cene šéfredaktora a zaplatenie prispievateľom. V prípade plnej podpory by nastal aj problém s využívaním inzercie, ktorá je súčasťou každého vydania.
	Podmienkou je bezodplatné poskytovanie časopisu včelárom, navrhovaná úprav nerieši príjem z inzercie. Cieľom je, aby bol včelár vzdelávaný prostredníctvom odborného časopisu bezplatne. V súčasnosti je časopis Včelár preplácaný z verejných zdrojov na 80 % a vôbec sa táto podpora nezohľadňuje v cene časopisu pre konečných prijímateľov podpory – včelárov. V nadväznosti na rozporové konanie a súbežné konzultácie s PPA bola podpora ustanovená na 80 %.



	§ 10 ods. 1
Pri analýzach medu je podmienkou registrovaná prevádzkareň potravinárskeho podniku. To vylučuje malých včelárov, pritom práve u nich môže byť najväčší záujem o kontrolu kvality medu a monitoring rezíduí pesticídov.
	Práve táto podmienka je cieľom navrhovanej úpravy, aby každý včelár, ktorý predáva med bez ohľadu na počet včelstiev, mal svoju prevádzkareň registrovanú. Musí spĺňať základné hygienické podmienky pri manipulácii s medom ako potravinou. 

	Celému materiálu
Pre fungovanie Slovenského zväzu včelárov by pomohlo, ak by podpora pre prijímateľa bola viackrát do roka, nakoľko väčšina nákupov od včelárov prebieha na konci podporného obdobia.
	V poslednom roku strategického plánu sa navrhuje prebrať doterajší osvedčený systém, prípadné zmeny možno riešiť v novom programovom období.



Slovenská poľnohospodárska a potravinárska komora
	§ 5 ods. 1 písm. a)
Navrhujeme znížiť účasť na prednáške na minimálne 20 včelárov.
Odôvodnenie: Účasť najmenej 100 včelárov považujeme za nesplniteľné a diskriminačné pre väčšinu ZO. Veľká časť vzdelávania včelárov na vidieku je založená na prednáškach, ktoré vykonávajú schválení odborníci z oblasti včelárstva. Je to jediná možnosť, aby si aj málo početné ZO mohli načerpať nové vedomosti. Je nutné ponechať prednášky v starom režime, t. j. na 50 včelárov ZO 1 prednáška, max. 3 prednášky na ZO v trvaný 2 vyučovacích hodín 2 x 45 min. Zmeny v liečení včelstiev v posune na obdobie po slnovrate sú jednou s najdôležitejším úloh súčasnosti. To môže znevýhodniť kvalitné odborné regionálne podujatia. Odborné podujatia nemusia byť len masové. Prednáška v rozsahu min 6 hodín odporuje pedagogickým a didaktickým zásadám.
	Vzhľadom na počet včelárov na Slovensku (asi 24 400) a na efektívne vynakladanie finančných prostriedkov v rámci daného podopatrenia, je počet 100 včelárov vzhľadom možnosť hybridnej formy alebo online formy vzdelávania adekvátny. V nadväznosti na rozporové konanie zo dňa 15.6.2026 bol počet včelárov upravený na 50, počet vyučovacích hodín na 2 a maximálna suma podpory pri vykonaní podopatrenia znížená na 300 eur. Rozpor v časti neakceptovania pripomienky trvá.


	§ 5 ods. 1 písm. b)
Navrhujeme doplniť krúžky pre deti.
Odôvodnenie: V predmetnej úprave nariadenia vlády chýbajú krúžky pre deti, ktoré boli a sú úspešné aj z medzinárodného hľadiska a podieľajú sa na výchove detí. Dôkazom sú popredné miesta v celosvetových súťažiach mladých včelárov IMYB. Slovensko bolo zakladajúcim členom IMYB a organizátorom týchto stretnutí v roku 2015 a 2019 na škole v Banskej Bystrici. Ďalším druhom krúžkov sú krúžky pre dospelých, ktoré je potrebné vyšpecifikovať mentorským krúžkami pre začínajúcich včelárov po dobu 2 rokov.
	Vzdelávanie detí a zvyšovanie povedomia o včelárstve považuje predkladateľ za dôležité. Avšak v poslednom podpornom  roku sa návrh zameriava hlavne na cielenú podporu pre aktívnych včelárov. Podstatné vzdelávacie aktivity zostanú zachované a ich úroveň sa zvýši (podporou napr. zahraničných lektorov - preplatenie tlmočníkov na vzdelávacích aktivitách).

	§ 5 ods. 2 písm. a) bod 6
Navrhujeme ponechať aj alternatívu 4 % z hodnoty spracovanej agendy, ak súčin úkonov za 25 eur bude nižší ako predmetné 4 %.
Odôvodnenie: 25 eur za administratívny úkon je kontraproduktívne z hľadiska využívania trvalej pracovnej sily na administráciu vo vedení zväzov .
	Navrhovaná právna úprava jasne ustanovuje odmenu schválenému žiadateľovi za každú administrovanú žiadosť konečného prijímateľa podpory – včelára. Je reakciou na audit EK z roku 2025, kedy SR hrozilo vracanie finančných prostriedkov za nesprávne nastavený systém vyplácania finančných prostriedkov na toto podopatrenie.

	§ 5 ods. 10
Bezodplatné vydávanie časopisu navrhujeme nahradiť s podporou 90 %.
Odôvodnenie: Vydávanie časopisov je nákladovo závislé aj na cene šéfredaktora a zaplatenie prispievateľom. V prípade plnej podpory by nastal aj problém s využívaním inzercie, ktorá je súčasťou každého vydania.
	Podmienkou je bezodplatné poskytovanie časopisu včelárom, navrhovaná úprav nerieši príjem z inzercie. Cieľom je, aby bol včelár vzdelávaný prostredníctvom odborného časopisu bezplatne. V súčasnosti je časopis Včelár preplácaný z verejných zdrojov na 80 % a vôbec sa táto podpora nezohľadňuje v cene časopisu pre konečných prijímateľov podpory – včelárov. V nadväznosti na rozporové konanie a súbežné konzultácie s PPA bola podpora ustanovená na 80 %.


	§ 10 ods. 1
Pri analýzach medu je podmienkou registrovaná prevádzkareň potravinárskeho podniku. To vylučuje malých včelárov, pritom práve u nich môže byť najväčší záujem o kontrolu kvality medu a monitoring rezíduí pesticídov.
	Práve táto podmienka je cieľom navrhovanej úpravy, aby každý včelár, ktorý predáva med bez ohľadu na počet včelstiev, mal svoju prevádzkareň registrovanú. Musí spĺňať základné hygienické podmienky pri manipulácii s medom ako potravinou.

	Celému materiálu
Pre fungovanie Slovenského zväzu včelárov by pomohlo, ak by podpora pre prijímateľa bola viackrát do roka, nakoľko väčšina nákupov od včelárov prebieha na konci podporného obdobia.
	V poslednom roku strategického plánu sa navrhuje prebrať doterajší osvedčený systém, prípadné zmeny možno riešiť v novom programovom období.

